Λένε ότι οι αθλητές πεθαίνουν δύο φορές.
Όταν τελειώνει η καριέρα τους
και όταν έρθει το οριστικό τέλος.
Είμαστε στη Μέση Ανατολή, στο Γκραν Πρι του Μπαχρέιν.
Τα φώτα κάνουν την πίστα να λάμπει. Είναι πάνω από 500 προβολείς.
Διπλός αγώνας στην έρημο.
Δύο αγώνες σε δύο αγωνιστικά τριήμερα.
Ήρθαμε στο Μπαχρέιν με πολλά να διακυβεύονται ακόμα.
Κρίσιμο τριήμερο για πολλούς,
που έρχονται στον αγώνα με αβέβαιο το μέλλον τους στο άθλημα.
Να υπενθυμίσω τα όρια της πίστας.
Θα είσαι εδώ του χρόνου;
Δεν ξέρω.
Ξέρω τι πρέπει να κάνω.
Θέλω τη θέση πάρα πολύ.
Οδηγίες της τελευταίας στιγμής.
Ο αέρας δυνάμωσε λίγο.
Η Formula 1 είναι η ζωή μου
εδώ και πάρα πολλά χρόνια.
Αλλά δεν έχει τελειώσει.
Αγώνας πενήντα εφτά γύρων.
Προσπερνάς εύκολα.
Φθείρεις πολύ τα ελαστικά.
Μετά από δέκα χρόνια στο άθλημα, δεν θέλω να μετανιώνω.
Πιστεύω πως αν τα πάω καλά…
έχω πιθανότητες να είμαι στη Formula 1 του χρόνου.
Είκοσι δευτερόλεπτα.
Δεν κρατάω κρυφό το πόσο θέλω να παραμείνω.
Δέκα δευτερόλεπτα.
Ίσως δεν τελειώσαμε.
Όλα είναι πιθανά.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Ο Χάμιλτον φεύγει καλά, ο Φερστάπεν εκκινεί καλά
κι ο Πέρεζ παίρνει την εσωτερική του Φερστάπεν,
που είναι δεύτερος.
Να και ο Άλεξ Άλμπον.
Είναι ρόδα με ρόδα με τον Μπότας
καθώς περνούν στη σειρά.
Γαμώτο.
Κόκκινη σημαία. Έχει γίνει κάτι σοβαρό.
Γαμώτο.
Αυτό ήταν σοβαρό.
Ποιος είναι;
Έχει βγει;
Δεν έχουμε καμία πληροφορία.
Δείχνει να είναι μια σφοδρότατη σύγκρουση.
Περιμένουμε να ακούσουμε κάποιο νέο.
ΣΤΗΝ ΠΥΡΑ
ΕΞΙ ΕΒΔΟΜΑΔΕΣ ΝΩΡΙΤΕΡΑ
Εντάξει. Τρία, δύο, ένα.
Το πρωί η ομάδα της Haas ανακοίνωσε
ότι και οι δύο πιλότοι θα φύγουν απ' την ομάδα
στο τέλος της σεζόν.
Έχω τσαντιστεί.
Ναι, χάλια κατάσταση.
Πώς αντέδρασαν στα νέα;
Ξέρετε, εκείνοι…
Η στάση τους ήταν πολύ επαγγελματική.
Ρομάν, πες μας για το μέλλον, αν θέλεις.
Είναι δύσκολο να βρεις θέση για το 2021
όταν σε διώχνουν τόσο αργά το 2020.
Θα είναι δύσκολο.
Έχει γίνει αρκετά καλά διαχείριση.
Δεν είναι εύκολο να διώχνεις κόσμο, αλλά όλα τα καλά κάποτε τελειώνουν.
Το GPS;
Το βάζω τώρα. Δεν ξέρει πού είμαστε.
Μάλιστα.
Άφιξη στις 12:19, θεωρητικά. Για να σε δούμε.
Εγώ θα πω στις 12:24.
Εγώ θα πω X-Ε-Σ-Ε μας.
Ο αγώνας ξεκινά ή μάλλον τελειώνει σύντομα
για τους Μάγκνουσεν και Γκροζάν.
Ίσως το τέλος της F1 για τον Γκροζάν.
Βλακείες!
Είναι, ναι.
Μένει ανεκπλήρωτο…
Παράξενο συναίσθημα,
γιατί έχω περάσει πέντε χρόνια στη Haas.
-Ο Γκροζάν είναι τέταρτος. -Τέλεια.
Έβαλα όλη μου τη δύναμη και το πάθος στην ομάδα.
Πάντα πίεζα να βελτιωθούμε.
Ο Γκροζάν έχει θέμα με το αμάξι.
Φέρ' τον μέσα. Να τελειώσει το μαρτύριο.
Διάολε.
Μπορώ να δεχτώ πολλά, μα όχι αυτό.
Οπότε, η διακοπή στο τέλος της χρονιάς…
με πλήγωσε λιγάκι.
Είναι πολύ όμορφα.
Τώρα πρέπει να χαλαρώσω, να πάρω ανάσα, να ηρεμήσω και να συγκεντρωθώ.
Πώς νιώθεις;
-Καθόλου άσχημα. -Ναι.
Έφυγε.
Μετά από δέκα χρόνια στο άθλημα,
έχω συζητήσει για την αποχώρησή μου με τη γυναίκα μου και τα παιδιά μου.
Ξέρουν τους κινδύνους της F1,
αλλά τους είπα ότι αν μου δοθεί η ευκαιρία να συνεχίσω,
θα την αρπάξω.
Δεν παίζει να σταματήσω.
Ναι!
Είναι δύσκολο για τους πιλότους
που έχουν περάσει όλη τους τη ζωή να προσπαθούν να είναι στην F1.
Όταν το αφήνεις αυτό, είναι σαν να κόβεις μια εξάρτηση.
Αυτό είναι.
Ο Ρομάν είναι πιλότος.
Δεν θέλει να φύγει απ' τη Formula 1,
αλλά έχει μείνει χωρίς θέση για το 2021.
Και αυτήν τη στιγμή δεν είναι ο μόνος.
ΣΑΚΧΙΡ ΜΠΑΧΡΕΪΝ
Είναι το Γκραν Πρι του Μπαχρέιν.
ΠΑΡΑΣΚΕΥΗ ΕΛΕΥΘΕΡΑ ΔΟΚΙΜΑΣΤΙΚΑ
Ο πρώτος του είδους του, ο διπλός αγώνας στο Μπαχρέιν,
όπου διεξάγονται δύο διαδοχικοί αγώνες
σε δύο τριήμερα.
Κανένα νέο. Δεν βρίσκω ομάδα.
Είναι σημαντικοί οι δύο αγώνες για πολλές ομάδες,
και ειδικά για πολλούς πιλότους
που έχουν έρθει εδώ με το μέλλον να 'ναι αβέβαιο.
Τουλάχιστον τώρα μαθεύτηκε και μπορούμε να προχωρήσουμε.
-Γεια σας. -Λοιπόν, Τσέκο,
είναι σημαντικά τα νέα που αφορούν εσένα, προφανώς.
Έλεγε κάτι η ομάδα για να σε προετοιμάσει
γι' αυτό που μάθαμε πως θα συμβεί;
Όχι. Αυτό που εισέπραττα ήταν ότι όλοι θέλαμε να συνεχίσουμε,
οπότε δεν υπήρχε κάτι να με προετοιμάσει.
Δεν ένιωθα ότι κινδύνευε η θέση μου
γιατί αυτό που εισέπραττα απ' τον Ότμαρ…
Δεν θέλω να μιλώ για θέματα συμβολαίων.
…ήταν ότι ήθελαν να συνεχίσουν μ' εμένα
και μετά, πολύ αργά, ανακαλύψαμε ότι δεν ήταν έτσι.
Ήμουν πολύ απογοητευμένος.
Θα μπορούσαν να το έχουν χειριστεί λίγο καλύτερα.
Βρήκατε άνθρωπο.
Τετράκις παγκόσμιος πρωταθλητής. Θα 'χεις χαρεί.
Ανυπομονούμε να δουλέψουμε με τον Σεμπάστιαν.
Δεν ήταν εύκολη απόφαση.
Ο Τσέκο τα πήγαινε πολύ καλά,
αλλά όταν ο Σεμπ ήταν διαθέσιμος, θεωρήσαμε ότι θα ταίριαζε καλά.
Πώς θα κινηθείς;
Προφανώς, η σεζόν τελειώνει σύντομα,
οπότε πολύ σύντομα θα ξέρω τι μου επιφυλάσσει το μέλλον.
-Ευχαριστώ. -Ευχαριστώ πολύ.
Καημένο παιδί.
Τον λυπάμαι.
Μου ήταν πολύ δύσκολο να το δεχτώ,
επειδή ένιωσα πως η απόφαση δεν είχε σχέση με την απόδοση.
Είναι τρελό. Εσύ να μην έχεις συμβόλαιο.
Δεν υπάρχουν και πολλές κενές θέσεις.
Ο Τσέκο είχε μια απίστευτη χρονιά.
Στην καλύτερη σεζόν του στη Formula 1
έμεινε στον άσσο.
Πιστεύω πως είναι μια κατάσταση που δεν την ελέγχω εγώ.
Για να δούμε.
Θα το βάλω στο κεφάλι.
Θέλω να συνεχίσω. Δεν ξέρω κάτι άλλο.
Δεν έχω κάνει ποτέ τίποτα άλλο.
Ναι.
Το τελευταίο.
Χαλάρωσε.
Μείνε εκεί.
Σήκω.
Κάθε αγωνιστικό τριήμερο έφερνα αποτελέσματα.
Ελπίζω πως η ομάδα θα δει ότι αξιοποίησα τις ευκαιρίες στο έπακρο
με το μονοθέσιο που είχα.
Τι θα ακολουθήσει δεν ξέρω.
Όλα είναι πιθανά.
Καλώς ήρθατε στις ελεύθερες δοκιμές.
Ο ήλιος έχει δύσει,
οπότε οι συνθήκες είναι ίδιες με του αγώνα,
κι αυτό είναι το τμήμα που μετράει.
Σ' αυτό συλλέγεις τα δεδομένα και τις πληροφορίες
που χρειάζεσαι για τον αγώνα.
Κι αυτός είναι ο πρώτος γύρος του Γκροζάν με τη Haas.
Διαφορά από τον Χάμιλτον, οκτώ δεύτερα. Καλά είναι.
Εντάξει.
Θέλει να πιέσει, αλλά είναι δύσκολο μ' αυτό το μονοθέσιο.
Πάτα τον διακόπτη αντλίας λαδιού.
Ο Σέρχιο Πέρεζ με τη Racing Point στην πίστα.
Πίεζε, Τσέκο. Για άλλον έναν γύρο.
Συνέχισε να πιέζεις.
Ο Πέρεζ θα κάνει τον ταχύτερο χρόνο.
Στην ευθεία εκκίνησης-τερματισμού.
Πώς είναι ο ρυθμός;
Πολύ καλός, Τσέκο.
Ο καλύτερος…
Μπράβο σου.
Ο Άλμπον σε ικανοποιητικό γύρο μπαίνει στην τελευταία στροφή.
Πώς σου φαίνονται τα λάστιχα;
Χάνουν την πρόσφυση στη δεύτερη προσπάθεια.
Ο Άλεξ Άλμπον,
άλλος ένας πιλότος που θα αναρωτιέται πού θα 'ναι του χρόνου.
Η απόδοσή του με τη Red Bull έχει μπει επανειλημμένα στο μικροσκόπιο.
Σοβαρό χτύπημα για τον Άλεξ Άλμπον στην έξοδο της τελικής στροφής.
Η Red Bull διαλύθηκε.
Βάναυσο.
Πολύ βάναυσο, γαμώτο.
Συγγνώμη, παιδιά.
Αυτό είναι καταστροφή για τον Άλμπον,
που είναι ήδη υπό πίεση για τη θέση.
Εκνευριστικό.
Πολλή δουλειά για τους μηχανικούς.
Για να είναι έτοιμο για τις κατατακτήριες αύριο, θα πρέπει να ξενυχτήσουν.
Χρειάζεται ένα εύκολο τριήμερο.
Δεν θυμάμαι να έχει προκριθεί τέταρτος, πέμπτος,
να 'χει μια αξιοπρεπή εκκίνηση, ένα στρωτό τριήμερο.
Η κατάσταση με τον Άλεξ είναι σαφής.
Όλοι στην ομάδα θέλουν να τον δουν να τα καταφέρνει.
Ξέρει ότι πρέπει να ανεβάσει στροφές.
Αν δεν το κάνει, δυστυχώς,
θα παρθούν δύσκολες αποφάσεις.
Θα μπορούσα να βγω λίγο. Με δυσκόλεψε κάπως η έλλειψη πρόσφυσης.
Πάντα θα υπάρχει πίεση στη δεύτερη θέση στη Red Bull.
Ξέρω μόνο ότι μου μένουν δύο αγώνες για να τους δείξω ότι μπορώ να το κάνω.
Τσέκο.
Εξελίσσεται σε καλό τριήμερο για σένα.
Σπουδαία εμφάνιση.
Ο ρυθμός σου στον αγώνα ανησύχησε τους μεγάλους.
Η Mercedes, η Red Bull ξέρουν τι μπορείς να διεκδικήσεις.
Νομίζω πως είναι αρκετά μακριά.
Δεν θα έκανα τη δουλειά μου σωστά αν δεν εξέταζα όλες τις επιλογές.
Ο Σέρχιο τα έχει πάει περίφημα φέτος,
δεν γίνεται να μην του το αναγνωρίσεις.
Λες να σου ταίριαζε μια σκούρα μπλε φόρμα με κόκκινους ταύρους;
Ναι, νομίζω πως θα μου πήγαινε.
Φοράω ήδη λίγο μπλε.
Σ' ευχαριστώ, φίλε.
Έχει υπεραποδώσει,
ως εκ τούτου, έχει τραβήξει την προσοχή.
ΚΥΡΙΑΚΗ Ο ΑΓΩΝΑΣ
Ο ήλιος κρύφτηκε και το φεγγάρι έχει βγει στην έρημο.
Είναι το Γκραν Πρι του Μπαχρέιν,
ο 15ος γύρος του Παγκόσμιου Πρωταθλήματος F1.
Ο πρώτος από τους αγώνες που θα γίνουν εδώ
στον διπλό αγώνα του Μπαχρέιν τα επόμενα δύο τριήμερα.
Στην F1 πάντα σκέφτεσαι το μέλλον.
Αγώνας με 57 γύρους.
Θέλω να το πάω τέρμα.
Δεν θες να οδηγείς και πολύ προσεκτικά.
Θα οδηγήσω με τον τρόπο που μ' αρέσει.
Ο Χάμιλτον θα εκκινήσει πρώτος για 98η φορά στην καριέρα του,
με τον Μπότας δίπλα του.
Στην τρίτη, ο Φερστάπεν με τη Red Bull.
Ο Άλεξ Άλμπον, μετά το ατύχημα στα δοκιμαστικά,
έκανε απίθανο κατατακτήριο γύρο.
Ξεκινά τέταρτος, μία θέση μπροστά από τον Πέρεζ.
Θεωρώ τους τρεις τελευταίους αγώνες
τους τελευταίους μου στην F1, γιατί δεν ξέρω τι θα γίνει.
Στη ζωή έχεις κάποιες ευκαιρίες. Πρέπει να τις αξιοποιείς όλες.
Ό,τι κι αν συμβεί, είμαι έτοιμος.
Είκοσι δευτερόλεπτα.
Όλοι οι μηχανικοί στο γκαράζ
αρχίζουν να σηκώνονται,
για να δουν πώς θα εξελιχθεί αυτό το Γκραν Πρι.
ΓΚΡΟΖΑΝ HAAS
Όταν πας στην εκκίνηση, κάνε στατική ρύθμιση συμπλέκτη.
Εντάξει.
Με λαμβάνεις, Τσέκο;
Ελήφθη.
Τα φώτα ανάβουν.
ΠΕΡΕΖ RACING POINT
Ο Χάμιλτον φεύγει καλά, ο Φερστάπεν επίσης καλά,
ο Πέρεζ παίρνει την εσωτερική απ' τον Φερστάπεν στη 2η θέση.
Τα λάστιχα είναι καλά. Κράτησέ τα.
Ας συγκεντρωθούμε.
ΓΚΡΟΖΑΝ HAAS
Πιο πίσω, ο Γκροζάν έχει ήδη κερδίσει δύο θέσεις
στην έξοδο της πρώτης στροφής.
Ο Άλμπον είναι τέταρτος, θέλει να φτάσει τον Πέρεζ,
που επιταχύνει και φεύγει μπροστά.
Ο Γκροζάν κάνει κινήσεις για να κερδίσει θέσεις.
ΓΚΡΟΖΑΝ HAAS
Γαμώτο.
Τι στον διάβολο συνέβη;
-Βγάλτε τον έξω. -Ποιος ήταν;
Μάλλον είναι ο Ρομάν Γκροζάν
που πέρασε μέσα απ' τις μπαριέρες.
Με 225 χιλιόμετρα την ώρα.
Τι διάολο ήταν αυτό;
Πρέπει να φύγουν. Γρήγορα.
Κόκκινη σημαία. Υπάρχει σοβαρό συμβάν. Κόκκινη σημαία.
-Ελήφθη. -Κόψε ταχύτητα.
Γαμώτο.
Ήταν σοβαρό αυτό.
Είναι καλά;
Θα επανέλθω.
Όχι, σε παρακαλώ.
Γαμώτο.
Βγήκε;
Καμία πληροφορία ακόμα.
Να πάρει. Είναι καλά;
Έλα στα pit.
Πείτε μου πως είναι καλά, σας παρακαλώ.
Υπάρχουν συγκεκριμένες στιγμές όπου επικρατεί νεκρική σιγή στην πίστα,
και ξέρεις τι σημαίνει αυτό.
Δεν μπορείς να κάνεις τίποτα. Είσαι απλός θεατής.
Ο κόσμος γκρεμίζεται γύρω σου.
Όταν βλέπεις φωτιά, είναι ό,τι χειρότερο.
Είναι άσχημο.
Ναι, αυτό ήταν σκληρό να το βλέπεις. Ένιωσα πολύ ευάλωτος εκείνη τη στιγμή.
Σκέφτεσαι διάφορα.
Δεν πιστεύεις ότι μπορεί κάποιος να βγει ζωντανός.
Είμαι καιρό στον μηχανοκίνητο. Δεν έχει καλή έκβαση.
Δεν θα βγει.
Όσο κάθεσαι και περιμένεις, τόσο περισσότερο…
αρχίζεις να νιώθεις φόβο,
γιατί το διαισθάνεσαι,
ξέρεις ποια είναι η πραγματικότητα.
Όταν είδα τη φωτιά, δεν πίστεψα ότι συνέβαινε
σε σύγχρονο αμάξι της F1.
Δεν πρέπει να κόβεται στα δύο.
Μόνο όταν βλέπεις τέτοια καταλαβαίνεις τον κίνδυνο που διατρέχουμε.
Το μεγάλο ερώτημα ήταν
πού είναι το υπόλοιπο μονοθέσιο και πού είναι ο πιλότος;
Πίστευα όντως ότι θα είχαμε πολύ κακή έκβαση.
Καθώς κοίταξα στα δεξιά μου,
είδα τον πιλότο
μέσα από ένα κενό στις φλόγες.
Όχι μόνο έζησε έχοντας περάσει μέσα απ' την μπαριέρα,
με 260 χιλιόμετρα την ώρα,
μέσα σε μια πύρινη μπάλα…
Η θερμότητα θα πρέπει να ήταν εξωφρενική.
Ήταν ένα θαύμα. Ήταν πραγματικά ένα θαύμα.
Αυτός ήθελε να περπατήσει,
κι εγώ επέμενα "Όχι, θα έρθει το ασθενοφόρο εδώ",
αλλά ήθελε να δείξει ότι ήταν καλά.
Ήταν ένα μήνυμα στη γυναίκα του, στην οικογένειά του
ότι είχε βγει και ότι ήταν καλά.
-Πώς διάολο επέζησε από αυτό; -Έλα ντε.
Πώς βγήκε έξω;
Αυτό είναι έργο του Θεού.
Πάει στο νοσοκομείο για να τον εξετάσουν,
αλλά έχει τις αισθήσεις του.
Είχε κάποια ελαφρά εγκαύματα στα χέρια και στα πόδια.
Είναι καλά.
Ήταν εκπληκτικό το πόσο γρήγορα τον απομάκρυναν απ' τη φωτιά.
Ήταν απίστευτο αυτό που έκαναν, και τους ευχαριστώ.
Ευχαριστώ, Γκούντερ.
Πρέπει να μάθω ποιος ήταν στο όχημα διάσωσης.
Ήταν εξαιρετικοί, διάολε. Ο τύπος με τον πυροσβεστήρα.
-Θέλω απλώς να… -Ασφαλώς.
-Να μάθω ποιος ήταν. -Εντάξει.
Στάθηκε τυχερός σήμερα.
Τη γλίτωσε.
Πρέπει να ευχαριστήσει κάποιον ψηλά στον ουρανό.
Φαίνεται πως ο αγώνας θα ξαναρχίσει,
και οι πιλότοι
θα πρέπει να επιστρέψουν στα αμάξια τους
και να τρέξουν σαν να μην έγινε τίποτα.
Σε τέτοιες περιπτώσεις, πρέπει να 'σαι δυνατός.
Πρέπει να αποστασιοποιηθείς, να μη σκέφτεσαι τον Ρομάν.
Να συγκεντρωθείς σ' αυτό που θα κάνεις,
να μπεις στο αμάξι και να το ξαναπεράσεις.
Πρέπει να το βάλεις στην άκρη.
Παίρνεις την απόφαση "Θα συνεχίσω, ναι",
και προχωράς.
Είναι αυτή η τρελή επιθυμία να οδηγούν τα μονοθέσια στα όριά τους,
και αυτό δεν αλλάζει.
Είμαστε διαφορετικοί οι πιλότοι της F1. Είμαστε…
Είμαστε παλαβοί.
Τα φώτα έσβησαν και φύγαμε!
Ο Σέρχιο Πέρεζ και ο Μαξ Φερστάπεν στην εσωτερική.
Ο Φερστάπεν περνά άνετα τη Racing Point.
Ο Άλμπον ήθελε να περάσει στην εξωτερική της Mercedes.
Ο Μπότας δεν το δέχτηκε.
ΚΒΙΑΤ ALPHATAURI
Έχουμε ένα συμβάν πίσω.
ΦΕΤΕΛ FERRARI
Ο Λανς Στρολ με τη Racing Point.
Δεν την παίρνει τη Racing Point ένα τέτοιο περιστατικό
για το Πρωτάθλημα Κατασκευαστών.
Με τον Στρολ εκτός, είναι στο χέρι του Πέρεζ,
που δεν έχει συμβόλαιο για του χρόνου,
να πάρει βαθμούς για την ομάδα που τον διώχνει.
Δυστυχώς, ο Λανς είναι εκτός, αλλά είναι καλά.
Τσέκο, χρειαζόμαστε τον μέγιστο ρυθμό.
Να είσαι θετικός.
Λες και δεν έχει ήδη αρκετή πίεση ο Πέρεζ.
Τσέκο, πίσω σου έχεις τον Άλμπον τώρα.
Το DRS είναι ενεργοποιημένο.
Να τος ο Σέρχιο Πέρεζ.
Περνά σαν σίφουνας και προσπερνά τον Πιερ Γκασλί.
Ποια είναι η διαφορά;
Δύο δέκατα απ' τον Άλμπον.
Άλεξ, μπροστά είναι ο Πέρεζ. Πέρνα.
Ναι, προσπαθώ.
Ο Πέρεζ περνάει τον Σάινθ για την τρίτη θέση.
Θα κλειδώσει το βάθρο
μένοντας μπροστά από τον Άλεξ Άλμπον με τη Red Bull;
Ο Πέρεζ, για άλλη μια φορά, κάνει εξαιρετική εμφάνιση.
Δύο δέκατα πιο γρήγορος απ' τον Άλμπον.
Οι χρόνοι σου πλησιάζουν του Φερστάπεν.
Έχει ακόμα τρεις γύρους ο Πέρεζ στον αγώνα.
Χάνω ισχύ.
Δεν μπορώ να συνεχίσω μ' αυτόν τον ρυθμό.
Δεν έρχομαι πίσω.
Καπνός είναι αυτό; Ο Σέρχιο Πέρεζ πάει αργά στην ευθεία τερματισμού.
Ο Άλεξ Άλμπον σχεδόν μπορεί να αγγίξει την τρίτη θέση.
Πρόσεχε στο φρενάρισμα.
Υπάρχει πολύ λάδι, έχει πάρει φωτιά.
Τσέκο, σταμάτα το αμάξι.
Έχει πάρει φωτιά.
Φοβερή στιγμή για τον Άλμπον να πάρει την τρίτη θέση
για το δεύτερό του βάθρο στην F1.
Είμαστε εντάξει τώρα.
Πολύ ωραία. Συνέχισε να πιέζεις.
ΠΕΡΕΖ RACING POINT
Ο Λιούις Χάμιλτον κέρδισε το Γκραν Πρι του Μπαχρέιν.
Ο Άλεξ Άλμπον περνά τη γραμμή στην τρίτη θέση,
παίρνει το βάθρο που χρειαζόταν.
Αυτό σίγουρα θα ενισχύσει τη θέση του
για να μείνει στη Red Bull του χρόνου.
Μπράβο σου, τρίτη θέση.
Ευχαριστώ, παιδιά.
Και η Red Bull ανεβάζει και τους δύο πιλότους στο βάθρο.
Μπράβο, Άλεξ. Έκανες σπουδαία δουλειά.
Ωραία που ήσασταν και οι δύο στο βάθρο.
Ευχαριστώ, Κρίστιαν.
Ο Σέρχιο Πέρεζ άξιζε πολύ αυτό το βάθρο.
Δεν ήταν γραφτό.
Άλμπι!
Του αξίζει όντως του Άλεξ.
Με εντυπωσίασε ότι, παρά τις αντιξοότητες, επανήλθε.
Ξέρω πως θέλω κι άλλη δουλειά.
Φυσικά και θέλω να μείνω εδώ,
και η θέση στο βάθρο ήταν κάτι μοναδικό.
Η Red Bull ανέβηκε με τον Μαξ και τον Άλεξ στο βάθρο.
Χθες ήταν μια θλιβερή μέρα για όλους.
Είχα μεγάλη κακοτυχία.
Το σημαντικό χθες
ήταν ότι ο Γκροζάν βγήκε από το ατύχημα ζωντανός.
Είχα μεγάλες συναισθηματικές διακυμάνσεις.
Είναι δυνατό αυτό.
-Είναι νερό. -Μεξικάνικο νερό!
Είχαμε σίγουρο το βάθρο και μας ξέφυγε.
Ναι.
Το βάθρο θα σήμαινε πολλά,
για να θυμίσω σε όλους πόσο καλός είμαι, τι μπορώ να κάνω.
Και είναι μεγάλο πλήγμα.
Αυτό το παιχνίδι λέγεται Μαύρη Χήρα.
Η Formula 1 είναι η ζωή μου
εδώ και πάρα πολλά χρόνια.
Δεν χρειάζεσαι το τέλειο παιχνίδι. Απλώς φρόντισε να μη χάσεις.
Φαίνεται πως φεύγω στο τέλος της χρονιάς.
Αυτό με στεναχωρεί πολύ.
Ως Μεξικάνος, είναι δύσκολο να μπεις στη Formula 1.
Και μετά έρχεται ο Πέρεζ.
Αυτό ήταν οριακό!
Ο Σέρχιο Πέρεζ κάνει υπέροχο αγώνα.
Θα πάρει τον δικό του δρόμο.
Φεύγεις απ' τη χώρα σε πολύ μικρή ηλικία.
Πρέπει να θυσιάσεις την παιδική σου ηλικία.
Φυσικά θα παλέψω για το πρωτάθλημα.
Στα 14 μου πήγα στη Γερμανία.
Μόνος μου, ενώ τα άλλα παιδιά είχαν τις οικογένειές τους.
Φοβερό, Τσέκο, μπράβο.
Απίστευτος πρώτος αγώνας στη Formula 1. Πες μας δυο λόγια.
Μετά από δέκα χρόνια στο άθλημα,
είναι κάπως συγκινητικό.
Στόχος μου είναι να μείνω στη Formula 1,
αλλά δεν ξέρω τι θα συμβεί.
ΜΙΑ ΕΒΔΟΜΑΔΑ ΑΡΓΟΤΕΡΑ
Τρομερή εβδομάδα στον κόσμο της Formula 1
και να 'μαστε πάλι.
Καλώς ήρθατε στο Μπαχρέιν.
Χαίρετε. Δεν ακούω τίποτα.
-Ναι. -Εντάξει τώρα.
Έχουμε πολλά να πούμε πριν τον δεύτερο αγώνα
στον διπλό αυτόν αγώνα στην έρημο.
Προφανώς, η τελευταία είδηση είναι ο Ρομάν Γκροζάν
ο οποίος δεν θα συμμετέχει.
-Ρομάν. -Μπράβο.
-Ευχαριστώ. -Καλώς όρισες.
-Χαίρομαι που σε βλέπω. -Ευχαριστώ, φίλε μου.
-Στάινερ. -Πώς είσαι;
Ναι.
Το γόνατο είναι καλύτερα.
Και ο αστράγαλος.
Το μόνο θέμα είναι αυτό εδώ.
Λένε να βάλουν μόσχευμα.
Ναι.
Λέω "Όταν μου σφίγγουν το χέρι, θα πιάνουν τον πισινό μου!"
Τουλάχιστον κάνεις πλάκα!
Ακόμα ακούω το…
να σκάει, ναι.
Το βλέπεις σε ταινίες και δεν το πιστεύεις.
Το χτύπημα στον τοίχο δεν ήταν δυνατό.
Είναι περίεργο, γιατί δέχτηκα δυνάμεις 56G,
που σημαίνει ότι σώμα μου ζύγιζε περίπου 3,9 τόνους.
Μετά θυμάμαι να ανοίγω τα μάτια όταν σταμάτησαν όλα.
Προσπάθησα να σηκωθώ και να πηδήξω έξω απ' το αμάξι
και ένιωσα ότι χτύπησα κάτι με το κράνος μου,
οπότε ξανακάθισα και σκέφτηκα
"Μάλλον είμαι ανάποδα, κολλημένος στον τοίχο.
Κάποιος θα με σώσει. Θα περιμένω".
Κοιτάζω δεξιά κι αριστερά και είναι όλα πορτοκαλί στα αριστερά.
Γιατί άραγε; Δεν είναι ηλιοβασίλεμα. Είναι το φως απ' την πίστα;
Όχι, είναι φωτιά.
Πήγα να ανέβω, δεν έπιασε. Δεξιά, τίποτα. Αριστερά, τίποτα.
Προσπαθώ να καταλάβω.
Κάνω αριστερά, κουνάω το κεφάλι.
Το πόδι μου έχει κολλήσει.
Ξανακάθομαι και για μια στιγμή σκέφτομαι "Αυτό ήταν".
Άρχισα να διερωτώμαι πολύ απλά πράγματα.
"Πού θα καώ πρώτα; Θα είναι επώδυνο;"
Λίγοι έχουν βιώσει αυτήν τη στιγμή,
όπου σχεδόν παραδέχεσαι ότι είσαι νεκρός.
Διάολε, ναι.
Και τα παιδιά;
Ρωτούν διάφορα.
Μετά εμφανίστηκαν τα παιδιά στο αμάξι.
Είπαν "Όχι, μπαμπά, δεν θα συμβεί".
Είπα "Όχι, δεν μπορεί να τελειώσει έτσι. Δεν μπορεί να είναι το τέλος".
Ήταν σαν να χτυπά το ένστικτο επιβίωσης ξαφνικά.
Βάζω τα χέρια μου στη φωτιά και τα νιώθω να καίγονται.
Βλέπω τα κόκκινα γάντια να έχουν γίνει μαύρα
και νιώθω τον πόνο.
Εκείνη τη στιγμή δεν με ένοιαζε.
Και όταν πέρασαν οι ώμοι μου, ο γιατρός τραβάει τη φόρμα
και τότε συνειδητοποίησα ότι είμαι ζωντανός.
Ότι θα ζούσα.
Αυτό το συναίσθημα θα μου μείνει για πάντα.
Ακόμα δεν το πιστεύω.
Απ' τη στιγμή της σύγκρουσης
μέχρι τη στιγμή που είδαμε στην τηλεόραση ότι ήταν ζωντανός.
Δύο λεπτά και 45 δεύτερα.
ΜΑΡΙΟΝ ΖΟΛΕΣ ΣΥΖΥΓΟΣ ΡΟΜΑΝ ΓΚΡΟΖΑΝ
Ακόμα δεν βρίσκω τις λέξεις.
Και όσο περισσότερο κρατούσε,
τόσο περισσότερο πίστευα πως ήταν νεκρός.
Και…
Λίγες μέρες μετά ο μεγάλος μας γιος, ο Σάσα,
είπε "Φοβόμουν ότι θα είχε καεί παντού".
Είμαι ακόμα οδηγός αγώνων, μου λείπει ο αγώνας του τριημέρου, μα…
οι προτεραιότητες έχουν αλλάξει απ' το προηγούμενο τριήμερο.
Άλλαξε τη ζωή μου για πάντα.
-Εσύ είσαι αυτός που πέρασες τον δρόμο; -Ναι.
Η F1 είναι δουλειά, είναι πάθος.
Να φέρω τους γονείς μου, τη γυναίκα μου, τα παιδιά μου στην ίδια αγχωτική θέση
αν έχω μια σφοδρή σύγκρουση;
Δεν μπορώ.
Επί δύο λεπτά και 43 δευτερόλεπτα με θεωρούσαν νεκρό.
Οπότε, λυπάμαι που αφήνω τη Formula 1,
αλλά δεν το μετανιώνω.
Πιστεύω πως τώρα η ζωή θα είναι πιο όμορφη.
Όταν περνάς κάτι τέτοιο και ξαναγεννιέσαι,
έχεις μια δεύτερη ευκαιρία,
μια ευκαιρία ζωής,
απλώς την παίρνεις.
Ευχαριστούμε πολύ, Ρομάν.
Δεν κέρδισα αγώνα ούτε το πρωτάθλημα,
αλλά θα έχω μια υστεροφημία στη Formula 1.
Είμαι αυτός που βγήκε από τη φωτιά.
ΚΥΡΙΑΚΗ Ο ΑΓΩΝΑΣ
Τα φώτα άναψαν για το Γκραν Πρι του Σακχίρ απόψε
σε μια ολοκαίνουρια χάραξη της πίστας.
Στην περιμετρική διαδρομή της πίστας.
Δεν έχει ξαναχρησιμοποιηθεί.
Χαλάρωσε.
Ήταν δύσκολη χρονιά, αλλά δεν έχει τελειώσει.
Στην πόρτα.
Συνέχισε.
Συνεχίζω να έχω έντονα συναισθήματα.
Δέκα δευτερόλεπτα.
Θέλω να συνεχίσω.
Πίεσε, έλα.
Ξέρω πόσο καλός είμαι.
Ωραία.
Όλοι ξέρουν τι μπορώ να κάνω.
Πέντε φορές.
Και πιστεύω ότι ο Θεός με έφερε σ' αυτήν τη θέση για κάποιον λόγο.
Πολλά μπορούν να συμβούν ακόμα.
Πιστεύω ότι μπορώ να κάνω ένα καλό φινάλε.
Ο Θεός ξέρει ότι αξιοποίησα όλες τις ευκαιρίες.
Ό,τι κι αν συμβεί, είμαι έτοιμος.
Δεν έχουμε μόνο τη νέα χάραξη στο Μπαχρέιν αυτό το τριήμερο,
αλλά και νέα δυναμική στα δίδυμα των πιλότων.
Ο Λιούις Χάμιλτον δεν αγωνίζεται,
καθώς βρέθηκε θετικός στο τεστ Covid-19.
Τον αντικατέστησε ο Τζορτζ Ράσελ, δανεικός από τη Williams.
Αυτό σημαίνει ότι είναι δύσκολο να κάνεις προβλέψεις.
Η εξέλιξη του αγώνα είναι στα χέρια της μοίρας.
Το Γκραν Πρι του Σακχίρ ξεκινά.
ΠΕΡΕΖ RACING POINT
Ο Πέρεζ προσπαθεί να επιτεθεί.
Ο Ράσελ προηγείται στο Γκραν Πρι.
Ο Μπότας πέφτει στη δεύτερη θέση.
Χάνει τη γραμμή του βγαίνοντας απ' τη στροφή.
Δίνει σε Πέρεζ και Φερστάπεν την ώθηση που χρειάζονται.
Τρεις μαζί για την τέταρτη στροφή.
ΠΕΡΕΖ RACING POINT
…από τον Λεκλέρκ και τρία αμάξια βγήκαν εκτός.
Να πάρει η οργή!
Τι έγινε;
Συνέχισε, Τσέκο, συνέχισε.
Δεν είναι καταστροφή μόνο για τον Πέρεζ, αλλά και για την ομάδα.
Η Racing Point κυνηγά την τρίτη θέση στο πρωτάθλημα.
Χρειάζονται βαθμούς για να τη διεκδικήσουν,
να 'ναι η καλύτερή τους σεζόν.
Ο Σέρχιο Πέρεζ πέφτει στη 18η θέση.
Νομίζω ότι ήταν γκαντεμιά.
Ο Πέρεζ είναι τελευταίος τώρα.
Δεν φανταζόταν ότι η σεζόν και η καριέρα του στην F1
θα τελείωναν έτσι.
Ας συγκεντρωθούμε τώρα. Συγγνώμη.
Θα τα δώσω όλα.
Ο Πέρεζ δεν είναι τελευταίος,
καθώς προσπερνά την Alfa Romeo.
Ο Φιτιπάλντι μπροστά με μαλακή γόμα.
-Ναι. -Ναι.
Έλα!
Πώς είναι ο ρυθμός τώρα;
Πολύ καλός ο ρυθμός σου, Τσέκο.
Έλα!
Είσαι σε καλή θέση. Έχεις δρόμο μπροστά σου.
Ο Μάγκνουσεν μπροστά με μαλακή γόμα.
Ο Πέρεζ είναι πίσω, αλλά δεν είναι εκτός.
Αργά αλλά σταθερά ανεβαίνει,
και από τελευταίος έχει βρεθεί στις μεσαίες θέσεις.
Τσέκο, ο επόμενος είναι ο Φέτελ.
Πέρεζ εναντίον Φέτελ, του τύπου που του πήρε τη δουλειά.
-Ναι. -Έλα.
Ο Πέρεζ περνάει στην 11η θέση.
Μάλλον θα είναι στους βαθμούς σύντομα.
Ο Σέρχιο Πέρεζ περνάει και τον Νόρις, χρησιμοποιώντας την εμπειρία του.
-Επόμενο αμάξι, ο Άλμπον. -Ελήφθη.
-Ο ρυθμός είναι καλός. -Θέλουμε τους βαθμούς.
Αναρωτιέμαι αν αυτή η μονομαχία θα τραβήξει την προσοχή
των ανθρώπων της Red Bull.
"Θέλω τη θέση σου τώρα και το αμάξι σου του χρόνου".
Είναι κρίσιμο στάδιο. Πίεζε. Άσκησέ του πίεση.
Πίσω σου είναι ο Πέρεζ.
Πίεσε για να ξεφύγεις.
ΠΕΡΕΖ RACING POINT
Συνέχισε.
Έλα!
Διάολε!
Ναι!
Παραλίγο.
Πρέπει να τρέχει, φίλε.
Ο Πέρεζ παίρνει την 9η από τον Άλμπον.
Τσέκο, ο ρυθμός σου είναι δυνατός.
Ο Άλμπον πίσω τελειώνει.
Ο Πέρεζ ανέβηκε απ' την τελευταία θέση
και έφτασε τον ομόσταυλό του, Λανς Στρολ.
Μπλοκάρισμα για τον Στρολ.
Ο Πέρεζ είναι τέταρτος.
Κόντρα στις προβλέψεις, ένα εκπληκτικό αποτέλεσμα για τον Πέρεζ,
αλλά και για τη Racing Point, που είναι στην 3η και 4η.
Ο Πέρεζ ήταν σε φόρμα όλη τη μέρα.
Έτσι σε θέλω!
Πρόσεχε και πήγαινε να φτάσεις τον Οκόν.
Θα έχει ο Πέρεζ την ευκαιρία να περάσει;
Έλα, αγόρι μου! Αυτό είναι!
Μόνο οι δύο Mercedes μπροστά του τώρα.
Ο Ράσελ μπαίνει στα pit από την πρώτη θέση.
Χάνει το σωστό σημείο και οι Mercedes πάνε για διπλό pit stop.
Αργό pit stop για τον Μπότας.
Του κάνουν νόημα από μπροστά. Δεν μπορούν να βάλουν τον τροχό!
Καταστροφικό pit stop για τη Mercedes.
Πρόβλημα για τον Μπότας μπροστά.
Ο Μπότας χάνει θέση. Ο Πέρεζ είναι δεύτερος.
Πρόβλημα και για τη δεύτερη Mercedes, που οδηγεί ο Τζορτζ Ράσελ.
Ακούμε τον Ράσελ.
Τζορτζ, πρέπει να μπεις στα pit. Έχεις λάθος λάστιχα.
Έβαλαν λάθος λάστιχα στο αμάξι του Ράσελ.
Ο Ράσελ πρέπει να μπει πάλι στα pit.
Η απόλυτη καταστροφή για την ομάδα της Mercedes.
Έλα!
Είμαστε πρώτοι. Και ο Ράσελ μπήκε στα pit.
Η Mercedes έκανε μεγάλη γκάφα.
Ο Πέρεζ είναι τώρα πρώτος στον αγώνα.
Με δυσκολία μιλάω.
Ναι, Τσέκο, πολύ ωραία. Πίεσε όσο μπορείς.
Ο Σέρχιο Πέρεζ στα πρόθυρα της νίκης του πρώτου του Γκραν Πρι,
από την τελευταία θέση στον πρώτο γύρο.
Και μπαίνουμε στον τελευταίο γύρο.
Θεέ μου!
Πέρεζ, στο 190ό του Γκραν Πρι,
του έχει μείνει μόλις μισός γύρος.
Από την τελευταία θέση στο τέλος του πρώτου γύρου
καταλήγει να κερδίσει το Γκραν Πρι του Σακχίρ.
Ναι, Τσέκο!
Σέρχιο Πέρεζ, μπράβο!
Ναι, Τσέκο, 1η θέση!
Ναι!
Έχω μείνει άφωνος.
Απίθανος, Τσέκο, μπράβο.
Τσέκο!
Κοιτάξτε τους πανηγυρισμούς.
Και είναι το πρώτο διπλό βάθρο για τη Racing Point, επίσης,
καθώς ο Λανς Στρολ τερμάτισε τρίτος.
Θα αποχαιρετήσουμε όντως αυτόν τον πιλότο στο τέλος της σεζόν;
Ελπίζω πως όχι.
Ο Σέρχιο Πέρεζ!
Ο Λανς Στρολ!
Η ψυχή αυτής της ομάδας.
Δάκρυ είναι αυτό που βλέπω, Ότμαρ;
Όχι. Χαίρομαι πάρα πολύ.
Δείτε τον Σέρχιο.
Τρομερός, από τελευταίος πρώτος.
Δεν το 'χουν κάνει πολλοί.
Η πρώτη του νίκη στη Formula 1.
Έμαθα πάρα πολλά. Έκανα πολλούς φίλους εδώ.
Ευχαριστώ για όλα. Όλα αυτά τα χρόνια.
Ήσασταν καταπληκτικοί και είμαι φίλος σας.
Όποτε πάτε στο Μεξικό, να μου τηλεφωνήσετε.
Θα σας φροντίσω εγώ.
Με στεναχωρεί πάρα πολύ
που είδα ότι κάποια απ' τα παιδιά έκλαιγαν,
γιατί ήμασταν μαζί πολλά χρόνια.
Η ζωή είναι άδικη.
Και η Formula 1.
Να τος ο μπαμπάς.
Είδε όλο τον αγώνα.
Φώναζε συνέχεια "Μπαμπά!"
Κλαίγαμε όλοι, αγάπη μου.
Σας αγαπώ όλους σας.
ΣΑΡΛ ΛΕΚΛΕΡΚ ΠΙΛΟΤΟΣ, SCUDERIA FERRARI MISSION WINNOW
Λυπάμαι, φίλε.
Όχι, εσένα λυπάμαι.
-Στην αρχή ήσουν τυχερός. -Πολύ τυχερός.
Δεν πίστευα ότι θα καταλήξει έτσι.
Συγχαρητήρια. Υπέροχα.
-Ήθελα να ζητήσω συγγνώμη. -Ευχαριστώ που ήρθες.
Όταν φύγω, θα είμαι ευγνώμων στο άθλημα,
στη Formula 1,
γιατί αυτά που μου έδωσε άλλαξαν τη ζωή μου για πάντα.
Το χρειαζόμουν αυτό.
Τι λέει, φίλε; Μπράβο.
-Είσαι άπαιχτος, φίλε. -Όλοι είμαστε.
Ευχαριστώ, φίλε. Για όλα.
Αν αυτό είναι το τέλος, είμαι πολύ ικανοποιημένος και χαρούμενος
για αυτά που πέτυχα.
Οπότε, ευχαριστώ, Formula 1.
Γεια, Κρίστιαν.
Γεια σου, Σέρχιο.
Καλώς ήρθες στη Red Bull.
Ευχαριστώ, φίλε.
Συγχαρητήρια και καλώς όρισες.
Ευχαριστώ.
Ανυπομονώ πολύ για αυτό.
Επιβεβαιώνεται ότι ο Σέρχιο Πέρεζ θα είναι πιλότος μας το 2021.
ΑΦΙΕΡΩΜΕΝΟ ΣΤΗ FIA ΚΑΙ ΣΤΟΥΣ ΔΙΑΣΩΣΤΕΣ
Καθώς τελειώνει η σεζόν της F1,
καταλήγουμε σ' αυτό.
Η μάχη για την τρίτη θέση στους Κατασκευαστές.
Στον τελευταίο αγώνα μας μένει αυτή η κρίσιμη αναμέτρηση.
-Σε καλή θέση. -Θα κριθεί στο φινάλε.
Όποιος το θέλει περισσότερο.
Ας τα κάνουμε λίμπα.
Τα δίνουμε όλα.
Αν είναι να τα βάλεις με τη Mercedes, πρέπει να σκίζεις.
-Ελάτε, παιδιά! -Είναι το φινάλε της σεζόν!
Υποτιτλισμός: Μυρσίνη Κορομάντζου